
A kompenzáció szerepe a munkaerőmegtartásban a vendéglátás területén

Kulcsszavak: Kompenzáció; Munkavállalói megtartás; Munkahelyi elkötelezettség; Munkavállalói elégedettség; Menedzsment gyakorlatok
Dolgozatomban a kompenzáció szerepét vizsgáltam a vendéglátásipar területén, különös tekintettel, hogy az milyen hatással van a munkaerőmegtartásra az ágazatban. A kutatás során vegyes módszertant alkalmaztam. Kutatásom kvalitatív részében választ kerestem arra a kérdésre, hogy milyen kompenzációs elemekkel szükséges rendelkeznie vendéglátással foglalkozó szervezetnek a munkavállalói elégedettség eléréséhez, illetve kvantitatív fejezeteiben három hipotézist vizsgáltam, melyeket a szakirodalmi kutatásom alapján állítottam fel. A három hipotézisem a következőképpen szólnak:
1) A versenyképes kompenzációs elemek nyújtása a vendéglátóiparban korrelál a munkavállaló munkahelyi elkötelezettségével
2) A munkahelyi elégedettség növeli a munkavállalók megtartását.
3) A hatékony EEM (emberi erőforrás menedzsment) gyakorlatok megoldást kínálnának a magas fluktuációra a vendéglátóipar területén
Az adatgyűjtés strukturált interjúk és kérdőívek segítségével készült, az adatelemzés tartalomkódolással és hipotézisvizsgálattal történt. Az eredmények azt mutatták, hogy a megfelelő kompenzációs csomagok kialakítása és az iparági sajátosságokhoz igazított, nem kizárólag kompenzációs tényezőkre fókuszáló, komplex fejlesztések jelentősen növelhetik a munkavállalók hosszú távú elkötelezettségét a vendéglátóiparban.



